Ribe Stifts Adresseaviser, 1843-03-22
J Flensborg Avis findes følgende Avertissement: For omtrent 14 Dage siden affyredes ved et Gevær skud udenfra en Kugle gjennem Vinduet i min Stue i 3die Etage, hvor jeg lykkeligviis netop ikke befandt mig, og gik ind i Vægen, hvor den endnu sidder. Jeg gjorde strax den fornødne Anmældelse : men hidtil er ingen Undersøgelse skeet. Skydningen har siden den Tid taget saaledes overhaand, at Haglene ofte peeb om Ørene paa de Arbeidsfolk, som vare beskjeftigede i min Nærhed. Jdag Morges faldt igjen et Skud, hvis Ladning gik heelt forbi mit Huus, hvilket Alt kan oplyses ved Vidner. Jeg finder mig derfor nødsaget til, for min egen og andres Sikkerheds Skyld, at bekjendtgjøre denne livsfarlige Uorden, og venter, at der fra Politiets Side vil blive foretaget de nødvendige Undersøgelser i denne Henseende. Flensborg, d. H. Marts 1843. H. A. Klewing. Det hedder i Thisted Avis. Efter Forlydende skal Fyrtaarnet i Hansted have slaaet flere Revner og være sunken i den venstre Side, Nogle ville sammenligne sammes Bygning med det babyloniske Taarns; Andre ere derimod af den Formening, at naar Taarnet bliver nedrevet i Grunden og bygget op paa Ny efter en bedre Construction, kan det blive baade stærkt og varigt."J en Sag, anlagt mod Jver Lauritzen for formeentlig begaaet Mord paa Gaardmand Søren Christensen, imod Mette Kirstine Jørgensdatter, afgangne Gaardmand Søren Christensens Enke, og Christen Lauritzen for formeentlig Deelagtighed i denne Forbrydelse samt for at have forledet Andre til at aflægge falske Forklaringer og for at have, ved at pleie legemlig Omgang sammen, viist et forargeligt og uteerligt Forhold, samt imod 4 andre Personer for at have gjort sig skyldige deels i falsk Eed og deels i at afgive falske og urigtige Vidneforklaringer - har Høiesteret d. 13. Marts frifundet saavel de tre Førstnævnte som 2 af de 4 andre Personer for Actors Tiltale; hvorimod de andre 2, Maren Christensdatter og JørgerChristian Sørensen, bør straffes, den Første med Fængsel paa Vand og Brød i 3 Gange 5 Dage, den Sidste med simpelt Fængsel paa sædvanlig Fangekost i 20 Dage. De af Commissions=Dommen om og imod Kammerjunker Wedel-Heinen brugte fornærmelige Udladelser bør døde og magtesløse at være og ikke komme ham til Fornærmelse i nogen Maade. (Gaardmand Søren Christensen i Qvong, under Øster og Vester Herred i Ribe Amt, var d. 21. Novbr. 1840 bleven funden ihielslagen i sin Stald, liggende næsegruus henstrakt bag en ung Hest, med Hovedet hvilende paa den ene Arm. D. 23. Novbr. næstefter foretog Herredsfogden, Kammerjunker Wedel-Heinen, sin første Undersøgelse i denne Anledning, og Forhøret blev samme Dag sluttet og indsendt til Amtet; men dette sendte det tilbage til yderligere Undersøgelser, i hvis Følge Liget blev underkastet Districtslægens Besigtigelse. Dennes Erklæring gik derefter ud paa, at den Afdøde maatte være falden for Morderhaand, Stiftsphysici Erklæring derimod, at Saarene ikke vare bibragte af Menneskehaand. De senere, efter Amtets gjentagne Ordre, optagne Forhør ledede Mistanken hen paa de Tiltalte.) (Ogn.) Udnævnelser. Under 16de, har Hs. Maj. allern. udnævnt Chef for det Kgl. Rentekammers Veicontoir, Justitsraad P. S. Neergaard, til Amtsforvalter for Hirschholm, Amtstuedistrict samt indtil videre tillige til at fungere som Forstkasserer for en Deel af de Kgl. Forstdistricter, mod at han stiller den befalede Sikkerhed for Oppebørslerne. Under s. D. er Skovfoged ved Danstrup paa det 2det kronborgske Forstdistrict, M. H. Ritier, udnævnt til Skovfoged ved Grevinge Skov paa det odsherredske Forstdistrict. (B. T.)